stanford-oval/wikipedia huggingface dataset:
Pančevo

| Pančevo Панчево |
| --- | --- |
 Pančevon linja-autoasema.
 lippu:  vaakuna
 Pančevon sijainti Serbiassa
Valtio:  Serbia
Maakunta:  Vojvodina
Piirikunta:  Etelä-Banat
Pinta-ala:  
 – Maa:  787 km²
Korkeus:  130 m
Väkiluku (2011):  122 252
 – Väestötiheys:  155,3 as./km²
 
 www.pancevo.rs 
Infobox OKVirheellinen NIMI-arvo: 
Pančevo on kaupunki Serbiassa, 17 kilometriä Belgradista, Timisjoen ja Tonavan yhtymiskodassa. Vuonna 2011 siellä oli 122 252 asukasta. Se on Timis-joen tärkein satama.
Pančevoa pommitettiin pahoin vuonna 1999 Naton ilmaiskujen aikana. Pommitukset tuhosivat kemian alan tehtaita ja varastoja, mikä aiheutti ympäristöongelmia.
Nato-joukkoja on epäilty myös kemiallisten aseiden käytöstä, mikä selittäisi syöpien ja lapsikuolleisuuden lisääntymistä alueella.lähde?
Aiheesta muualla

Kuvia tai muita tiedostoja aiheesta Pančevo Wikimedia Commonsissa
Taitekerroin

Taitekerroin kuvaa sitä, miten aine vaikuttaa sähkömagneettiseen säteilyyn. Taitekerroin riippuu materiaalista ja hieman myös sähkömagneettisen säteilyn aallonpituudesta. Ainetta, jonka taitekerroin on suuri sanotaan optisesti tiheäksi ja vastaavasti pienen taitekertoimen aine on optisesti harva. Väliaineessa sähkömagneettisen säteilyn vaihenopeus muuttuu. Taitekertoimen symbolina käytetään kirjainta n, jonka arvo on valonnopeuden c suhde väliaineessa etenevän sähkömagneettisen säteilyn vaihenopeuteen v.
Tyhjiön taitekerroin on yksi ja ilman taitekerroin on hieman yli yhden (noin 1,0003 normaaliolosuhteissa).
Valon etenemisnopeus väliaineessa on kääntäen verrannollinen taitekertoimen reaaliosaan. Taitekertoimen imaginääriosa kertoo miten valo absorboituu eli muuttuu lämmöksi aineessa.lähde?
Häviöttömän aineen taitekerroin on reaalinen.
Kahden aineen rajapinnalla valon vaihenopeus muuttuu, mistä johtuu myös valon taittuminen.lähde? Valon taittuminen riippuu väliaineiden taitekertoimista Snellin lain mukaisesti: tulo- ja taitekulmien ( \alpha _{1} ja  \alpha _{2}) sinien suhde on sama kuin aineiden taitekerrointen ( n_{1} ja  n_{2}) suhteen käänteisarvo:
Osa valosta kuitenkin aina myös heijastuu takaisin. Heijastuminen on sitä voimakkaampaa, mitä suurempi taitekerroinmuutos rajapinnassa on. Kun valonsäde tulee optisesti tiheämmästä aineesta harvempaan, tietyillä edellytyksillä tapahtuu kokonaisheijastus, jolloin kaikki valo heijastuu. Näin tapahtuu, jos tulo­kulman sini on suurempi kuin aineiden taite­kerrointen suhde:
Tällöin Snellin lain mukaista taite­kulmaa ei voida laskea, koska minkään kulman sini ei ole suurempi kuin 1. Tämä tapahtuu sitä pienemmillä tulokulmilla, mitä suurempi on sen aineen taitekerroin, josta valo tulee rajapinnalle.
Tavallisen ikkunalasin taitekerroin on 1,5, veden noin 1,33 ja eräiden raskaiden metallioksidien 2. Jalokivien taitekerroin on erityisen suuri, minkä vuoksi ne välkehtivät voimakkaasti. Useimmilla muilla kuin ferromagneettisilla aineilla taitekerroin on suhteellisen permittiivisyyden neliöjuuri. Permittiivisyys on mitta aineen sähköiselle polarisoituvuudelle sähkökentässä. Tämä ei kuitenkaan päde aineille, joiden molekyylit ovat vahvasti poolisia kuten vesi, jonka suhteellinen permittiivisyys on noin 81, mutta taitekerroin 1,33.
Aiheesta muualla

Turun yliopisto: Taitekerroin (Arkistoitu – Internet Archive)
Gali Atari

| Gali Atari |
| --- | --- |
 Gali Atari
Henkilötiedot
Syntynyt: 29. joulukuuta 1953 (ikä 71) Rehovot, Israel
Ammatti:  laulaja, näyttelijä
Muusikko
Aktiivisena:  1970–
Tyylilajit:  pop, folk
Yhtyeet:  Milk & Honey
Levy-yhtiöt:  Phonokol, NMC, CBS
  [ Muokkaa Wikidatassa ] [ ohje ]  
Avigail "Gali" Atari (hepr. ‏גלי עטרי‎, s. 29. joulukuuta 1953 Rehovot, Israel) on israelilainen näyttelijä ja laulaja. Hän syntyi jemeninjuutalaisille vanhemmille. Atari muistetaan parhaiten vuoden 1979 Eurovision laulukilpailun voitosta yhdessä Milk & Honeyn kanssa kappaleella "Hallelujah". Kappaleesta on tullut ikivihreä euroviisuiskelmä.
Diskografia

1978 – Nasich Hachalomot
1981 – Kach Oti Habayta
1984 – Mamria Baruach
1986 – Emtza September
1988 – Tza'ad Echad Lifnei Hanahar
1989 – Bereshit
1992 – Bayom Shéachrei
1992 – Simanim
1998 – Glida
2003 – Chabeck Oti Léat
2008 – Bein Haésh Levein Hamayim
2015 – Ahava Lemerchakim Arukim
Evelin Samuel

| Evelin Samuel |
| --- | --- |
 Evelin Samuel vuonna 2015.
Henkilötiedot
Syntynyt: 13. toukokuuta 1975 (ikä 49)
Ammatti:  laulaja, näyttelijä
Muusikko
Tyylilajit:  popmusiikki 
  [ Muokkaa Wikidatassa ] [ ohje ]  
Evelin Samuel (s. 13. toukokuuta 1975) on virolainen laulaja ja näyttelijä.
Samuelin ura alkoi 1980-luvun loppupuolella lasten musiikkiteatterissa, jossa hänellä oli useita päärooleja. Hän julkaisi esikoisalbuminsa Alternature. Over The Water Blue vuonna 2002.
Samuel edusti Viroa Eurovision laulukilpailussa 1999 kappaleella "Diamond of Night" ja sijoittui 6. sijalle, jonka lisäksi hän esiintyi taustalaulajana Eurovision laulukilpailussa 1997. Hän ilmoitti Viron pisteet euroviisuissa vuosina 2000 ja 2006.
Samuel asuu Tallinnassa miehensä toimittaja Raimo Ülaveren kanssa. Heillä on kaksi poikaa.
Alvajärvi (Jyväskylä)

| Alvajärvi |
| --- | --- |

Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°18′50″N, 25°43′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Tulouomat:  Laahajoki Korttajärvestä, Karhupuro Ylälammesta
Laskujoki:  Pappilanjoki Palokkajärveen 
Taajamat:  Jyväskylän keskustaajama (Palokka)
Järvinumero:  14.292.1.001
Mittaustietoja
Pinnankorkeus:  94,4 m  
Rantaviiva:  12,5321 km  
Pinta-ala:  2,08679 km²  
Tilavuus:  0,00792044544 km³  
Keskisyvyys:  3,8 m  
Suurin syvyys:  16,45 m  
Saaria:  1 
 fiAlvajärvi 
Alvajärvi  on Keski-Suomessa Jyväskylässä Palokassa sijaitseva järvi.
Maantietoa

Järven pinta-ala on 209 hehtaaria eli 2,1 neliökilometriä, se on 4,5 kilometriä pitkä ja 1,2 kilometriä leveä. Se on pitkän muotoinen järvi, jonka keskikohdassa se saa suurimman leveytensä. Muualla järvi on enimmillään vain 400 metriä leveä. Järvi on muodostunut Sakarinmäen ja Lintukankaan itäpuolelle alavaan maastoon.
Sillä on yksi keskellä järveä sijaitseva saari Lammassaari , jonka pinta-ala on 0,44 hehtaaria. Saaressa on laavu. Pappilanjokea lähempänä on ollut myös Ruusalansaari, joka on kiinnittynyt mantereeseen.
Järvi on luodattu ja siitä on julkaistu syvyyskartat. Järven tilavuus on 7,92 miljoonaa kuutiometriä eli 0,00792 kuutiokilometriä. Sen keskisyvyys on 3,8 metriä ja suurin syvyys on 16,5 metriä. Syvin kohta sijaitsee Lammassaaren lounaispuolella. Pohjoispäässä on alle metrin syvää. Järven rantaviivan pituus on 12,5 kilometriä, josta saaren rantaviivan pituus on 300 metriä. Rannat ovat pääosin metsämaata, jota peltopalstat ja asuinalueet rikkovat. Asuinalueita ovat etelässä Palokan Kirri, Haukkamäki, Palokan keskusta ja Heikkilä sekä muualla Perä-Palokassa hajanaisemmat asuinalueet. Järven länsipuolelta sen ohittaa valtatie 4. Järveä kiertävät lännessä yhdystie 16711 ja etelässä 16685. Järven eteläpäässä on kaksi uimarantaa.
Säännöstely

Järven vedenpinnan korkeus on 94,4 metriä mpy. Järvi on säännöstely siten, että vedenpinnan korkeudeksi on määrätty raja-arvot 93,74 metriä ja 94,64 metriä mpy.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Alvajärven–Korttajärven alueeseen (14.292) järvi kuuluu. Sen vedenpinnan korkeus on 94,4 metriä mpy.
Laahajoen kautta saapuu Alvajärveen suuri osa siihen tulevasta vedestä. Korttajärvi (44 ha) kokoaa ensin itseensä Vasarajoen valuma-alueen (14.294), Autiojoen valuma-alueen (14.295) ja Makkarajoen valuma-alueen (14.296) vedet ja laskee ne sitten yhdessä Laahajokea myöten. Kilometrin mittainen Makkarajoki laskee Lehesjärvi-Vähäjärvestä (86 ha), johon vuorostaan laskevat Tervajoki Alasesta (56 ha) ja Lapiojoki Iso-Kuukkasesta (180 ha). Vasarajoki laskee Korttajärven eteläpäähän ja sen suurin järvi on Iso-Vasarainen (53 ha). Vasarajokea suurempi on Autiojoki, joka laskee Korttajärven pohjoisrantaan. Sen laskujärvi on Tikkakoskella sijaitseva Luonetjärvi (217 ha), joka on samalla valuma-alueensa suurin järvi. Valuma-alueella on yli 50 järveä. Suoraan Alvajärveen laskee pieni Karhupuro, jonka valuma-alueella ovat Alalampi (3 ha), Ylälampi (4 ha) ja Karhujärvi (11 ha). Hieman etelämpää järveen laskee myös alle hehtaarin kokoisen Pillilammen laskuoja.
Alvajärven laskujoki Pappilanjoki saa alkunsa järven eteläpäästä ja se laskee 950 metrin mittaisena Palokkajärveen. Säännöstelyn vuoksi kummankin järven pinnankorkeus on noin 94,4 metriä.
Historiaa

Alvajärvi kuului vuoden 2008 loppuun asti Jyväskylän maalaiskuntaan. Järvellä on viranomaistiedoissa yhdistelmänimi Alvajärvi–Korttajärvi, mutta tässä artikkelissa molemmat järvet käsitellään erikseen.
Aiheesta muualla

Kuvia tai muita tiedostoja aiheesta Alvajärvi (Jyväskylä) Wikimedia Commonsissa
Alvajärvi historiallisissa kartoissa. Jyväskylän yliopisto. Viitattu 2.2.2014.
Kalastusalue Alvajärvi-Korttajärvi. Kalapaikka.net. Viitattu 2.2.2014.
Panoramio Alvajärvi. Viitattu 2.2.2014.
Jyväskylän sisäjärvien melontareitit (Arkistoitu – Internet Archive). PDF-esite. Viitattu 2.2.2014.
(14.2)
Alvajärven panoraama syksyllä 2014.
Janne

| Janne |
| --- | --- |
Nimipäivä:   
– suomenkielinen:  24. kesäkuuta
– ruotsinkielinen:  24. kesäkuuta
– ortodoksinen:  23. syyskuuta
Muunnelmia:  Jani
Vastineita eri kielissä:  Jan, Jaan, Jean
Nimen alkuperä:  Johannes
Infobox OKNimi-testi OK: 
Janne on yleinen etunimi Pohjoismaissa. Suomessa ja Ruotsissa se on miesten nimi, mutta Tanskassa, Virossa ja Norjassa naisten nimi. Saksassa se on sukupuolineutraali nimi, eli sitä voidaan käyttää sekä miesten että naisten nimenä.lähde? Ruotsin kielessä Jannea käytetään myös yleisesti kutsumanimenä miehistä, joiden nimi on esimerkiksi Jan, Jan-Erik tai Jan-Olov. Suomessa nimi Janne on annettu vuoden 2019 loppuun mennessä 32 442 miehelle ja alle 118 naiselle.
Janne-nimi on alun perin ruotsalainen puhuttelumuoto Johannes-nimen vanhasta muunnoksesta Jahan. Johannes tulee hepreankielisestä nimestä Jochanan, joka tarkoittaa "Jahve on armollinen".
Janne on myös Musiikkituottajat – IFPI Finland ry:n myöntämä tunnustuspalkinto vakavan musiikin suomalaiselle äänitetuotannolle. Palkinnon nimi on kunnianosoitus Jean Sibeliukselle, jonka lempinimi oli "Janne".
Jannen nimipäivä Suomessa on vanha juhannuspäivä 24. kesäkuuta.
Kuvitteellisia Janneja

Janne Ankkanen, Ola Fogelbergin ja Jalmari Finnen luoma sarjakuvahahmo
Janne-Petteri Broman, elokuvassa Kummeli Kultakuume
Janne Haukkala, televisiosarjassa Salatut elämät
Janne Jäälahti, televisiosarjoissa Ihmeidentekijät ja Parhaat vuodet
Janne Kivivuori, Täällä Pohjantähden alla -romaanin henkilö
Janne Kuutio, fiktiivinen hahmo Elmer Diktoniuksen samannimisessä teoksessa
Janne Mäkimaa, henkilöhahmo TV-sarjassa Kotikatu
”Janne-parka”, Marguerite Monnot'n sävelmä (”Janne-parka onneton, ilman tyttöä vain on”), alkuperäinen sävelmä: "La goualante du pauvre Jean"
"Myrskyluodon Janne" Myrskyluodon Maija'n aviomies
Tilastot

Janne-nimiseksi kastetut henkilöt vuosittain. Tilanne vuoden 2019 loppuun mennessä.
| Syntymävuodet | Miehiä | Naisia | Yhteensä |
| --- | --- | --- | --- |
| −1899 | 193 | alle 5 | 198 |
| 1900−19 | 372 | 0 | 372 |
| 1920−39 | 148 | 0 | 148 |
| 1940−59 | 235 | alle 5 | 240 |
| 1960−79 | 15 935 | 44 | 15 979 |
| 1980−99 | 13 868 | 59 | 13 927 |
| 2000−09 | 1 295 | alle 5 | 1 300 |
| 2010−19 | 396 | 0 | 396 |
| Yhteensä | 32 442 | alle 118 | alle 32 560 |
Muita merkityksiä

Iskelmä Janne, Hämeenlinnan seudulla toimiva paikallisradio
"Janne", Sibeliuksenkatu, kävelykatu Järvenpään keskustassa
Janne, Suomen Ääni- ja kuvatallennetuottajien 1992−2002 jakama klasissen musiikin palkinto
Aiheesta muualla

Kuvia tai muita tiedostoja aiheesta Janne Wikimedia Commonsissa
Selma Björnsdóttir

| Selma Björnsdóttir |
| --- | --- |

Henkilötiedot
Syntynyt: 13. kesäkuuta 1974 (ikä 50) Reykjavík, Islanti
Ammatti:  laulaja, näyttelijä
Muusikko
Tyylilajit:  pop
  [ Muokkaa Wikidatassa ] [ ohje ]  
Selma Björnsdóttir (myös Selma, s. 13. kesäkuuta 1974 Reykjavík) on islantilainen laulaja, joka parhaiten muistetaan Islannin euroviisuedustajana. Hän on edustanut maataan Eurovision laulukilpailussa 1999 kappaleella "All Out of Luck" ja 2005 kappaleella "If I Had Your Love", mutta ei päässyt finaaliin.
Aiheesta muualla

Islannin euroviisu-sivut (islanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Taiteenala:  MusicBrainz 
Muut:  Europeana  IdRef
Požarevac

| Požarevac Пожаревац |
| --- | --- |

 lippu:  vaakuna
 Požarevac
 Koordinaatit: 44°37′0″N, 21°11′0″E 
Valtio:  Serbia
Piirikunta:  Braničevo
Hallinto:  
 – Hallinnon tyyppi:  Kunta
 – Pormestari:  Anna Cvetkovic
Pinta-ala:  
 – Kokonaispinta-ala:  374 km²
Väkiluku (2011):  61 697
 – Väestötiheys:  165 as./km²
 
 www.pozarevac.rs 
Infobox OKVirheellinen NIMI-arvo: 
Požarevac (serb. Пожаревац, saks. Passarowitz, turk. Pasarofça) on kaupunki Serbiassa. Se on Braničevon hallintopiirin pääkaupunki. Vuonna 2011 siellä oli 61 697 asukasta.
Kaupungissa allekirjoitettiin Passarowitzin rauha Osmanien valtakunnan sekä Habsburgin Itävallan ja Venetsian välillä 1718.
Slobodan Milošević oli kotoisin Požarevacista. Hänet haudattiin kaupunkiin 18. maaliskuuta 2006.
Aiheesta muualla

Kuvia tai muita tiedostoja aiheesta Požarevac Wikimedia Commonsissa
Escapade

Wikisanakirjassa on tähän liittyvä sananselitys: .
Escapade tarkoittaa muun muassa seuraavia:
HMS Escapade, Britannian Kuninkaallisen laivaston E-luokan hävittäjä
M/S Escapade, TT-Linen alus vuosina 1967–1973
Escapade, ohjelmointikieli
”Escapade”, Janet Jacksonin esittämä kappale
Escapade, Tim Finnin albumi
Escapade, yhtye
EscaPADE, kaksi Nasan identtistä Mars-luotainta
Harha-askel (Escapade), elokuva vuodelta 1935
Tuhon yö (Escapade), elokuva vuodelta 1957.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Escapade”, voi hakea sivunnimihaulla, laajalla sivunnimihaulla tai tekstihaulla.
Rantakylä (Mikkeli)

| Rantakylä |
| --- | --- |
Kaupunki:  Mikkeli
Kaupunginosa nro:  31
Rantakylä on Mikkelin 31. kaupunginosa. Rantakylässä asuu noin 5 000 ihmistä. Ennen vuoden 2001 kuntaliitosta Rantakylä oli Mikkelin maalaiskunnan keskustaajama.
Rantakylässä sijaitsee baareja, kaukaloita, hiihtolatuja, pururata, uimahalli, kauppoja, huoltoasemia ja koulu. Rantakylän yhtenäiskoulu on oppilasmäärältään Mikkelin suurin koulu.  Rantakylässä toimii urheiluseura RTA. Rantakylässä on myös mahdollista harrastaa monia lajeja, kuten tennistä, sählyä, uintia tai vaikka yleisurheilua.
Rantakylä paikannimenä on tunnettu jo 1500-luvun puolivälistä, jolloin se oli Rantakylän kymmenyskunta, joka kuuluu Visulahden pitäjän Vuolingon neljänneskuntaan.
Charlotte Perrelli

| Charlotte Perrelli |
| --- | --- |
 Charlotte Perrelli vuonna 2008
Henkilötiedot
Syntynyt: 7. lokakuuta 1974 (ikä 50) Hovmantorp, Ruotsi
Muusikko
Taiteilijanimi:  Charlotte Nilsson/Perrelli
Aktiivisena:  1987–
Tyylilajit:  Dansband, Disco, Pop
Soittimet:  Laulaja
Levy-yhtiöt:  Stockhouse (1999–2008) Universal Music (2008–)
Aiheesta muualla
www.charlotteperrelli.com
  [ Muokkaa Wikidatassa ] [ ohje ]  
Anna Jenny Charlotte Perrelli (o.s. Nilsson, s. 7. lokakuuta 1974 Hovmantorp, Ruotsi) on ruotsalainen laulaja ja televisionäyttelijä.
Nilsson voitti vuoden 1999 Eurovision laulukilpailun kappaleella "Take Me to Your Heaven". Vuonna 2008 hän pääsi jälleen Melodifestivaleniin, jossa valittiin Ruotsin edustaja vuoden 2008 Eurovision laulukilpailuun. Hänet äänestettiin edustamaan Ruotsia 224 pisteellä kappaleella "Hero". Perrelli pääsi laulukilpailun finaaliin tuomariäänillä ja sijoittui 18:nneksi 47 pisteellä. Hän oli yksi kisan ennakkosuosikeista, joten huonoa menestystä ihmeteltiin paljon. Perrelli osallistui vielä Melodifestivaleniin vuonna 2012 kappaleella "The Girl" sekä vuonna 2017 kappaleella "Mitt liv", muttei selvinnyt edes Melodifestivalenin finaaliin. Perrelli osallistui Melodifestivaleniin 2021 kappaleella "Still young", pääsi finaaliin ja sijoittui finaalissa kahdeksanneksi.
Charlotte Perrelli vuoden 2008 Eurovision laulukilpailun 2. semifinaalissa.
Yksityiselämä

Charlotte Perrelli erosi vuonna 2009 miehestään, jonka kanssa hänellä on kaksi lasta. Nykyään hän tapailee Anders Jensen -nimistä miestä ja heillä on yhteinen poika, joka syntyi vuonna 2013.
Diskografia > Albumit

1999 – Charlotte
2001 – Miss Jealousy
2004 – Gone Too Long
2006 – I din röst
2008 – Hero
2008 – Rimfrostjul
2012 – The Girl
2013 – Min barndoms jul
2017 – Mitt liv
Aiheesta muualla

Wikimedia Commonsissa on kuvia tai muita tiedostoja aiheesta .
voittajat
| --- | --- |
1950–luku:  1956: Lys Assia  1957: Corry Brokken  1958: André Claveau  1959: Teddy Scholten 
1960–luku:  1960: Jacqueline Boyer  1961: Jean-Claude Pascal  1962: Isabelle Aubret  1963: Grethe & Jørgen Ingmann  1964: Gigliola Cinquetti  1965: France Gall  1966: Udo Jürgens  1967: Sandie Shaw  1968: Massiel  1969: Frida Boccara · Lenny Kuhr · Lulu · Salomé 
1970–luku:  1970: Dana  1971: Séverine  1972: Vicky Leandros  1973: Anne-Marie David  1974: Abba  1975: Teach-In  1976: Brotherhood of Man  1977: Marie Myriam  1978: Izhar Cohen / Alphabeta  1979: Gali Atari / Milk & Honey 
1980–luku:  1980: Johnny Logan  1981: Bucks Fizz  1982: Nicole  1983: Corinne Hermès  1984: Herreys  1985: Bobbysocks  1986: Sandra Kim  1987: Johnny Logan  1988: Céline Dion  1989: Riva 
1990–luku:  1990: Toto Cutugno  1991: Carola  1992: Linda Martin  1993: Niamh Kavanagh  1994: Paul Harrington / Charlie McGettigan  1995: Secret Garden  1996: Eimear Quinn  1997: Katrina and the Waves  1998: Dana International  1999: Charlotte Nilsson 
2000–luku:  2000: Olsen Brothers  2001: Tanel Padar / Dave Benton / 2XL  2002: Marie N  2003: Sertab Erener  2004: Ruslana  2005: Elena Paparizou  2006: Lordi  2007: Marija Šerifović  2008: Dima Bilan  2009: Alexander Rybak 
2010–luku:  2010: Lena  2011: Ell & Nikki  2012: Loreen  2013: Emmelie de Forest  2014: Conchita Wurst  2015: Måns Zelmerlöw  2016: Jamala  2017: Salvador Sobral  2018: Netta Barzilai  2019: Duncan Laurence 
2020–luku:  2020: Ei järjestetty  2021: Måneskin  2022: Kalush Orchestra  2023: Loreen  2024: Nemo 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Israel  Yhdysvallat  Ruotsi 
Taiteenala:  MusicBrainz 
Henkilöt:  Deutsche Biographie 
Muut:  Europeana
Milk & Honey

Milk & Honey on israelilainen lauluryhmä, joka yhdessä Gali Atarin kanssa voitti vuoden 1979 Eurovision laulukilpailun. Voittokappale oli "Hallelujah".
Yhtye levytti samana vuonna nimeään kantavan albumin. Osa äänityksestä toteutettiin Lontoossa Red Bus -studiossa, osa taas Tel Avivissa Israelissa Triton-studiossa. Levy-yhtiö oli saksalainen Polydor.
Shmulik Bilu kuoli 31. joulukuuta 2023 Ichilovin sairaalassa Tel Avivissa 71-vuotiaana.
Ryhmän jäsenet

Reuven Gvirtz
Yehuda Tamir
Shmulik Bilu
Aiheesta muualla

Epäviralliset yhtyeen kotisivut (Arkistoitu – Internet Archive)
voittajat
| --- | --- |
1950–luku:  1956: Lys Assia  1957: Corry Brokken  1958: André Claveau  1959: Teddy Scholten 
1960–luku:  1960: Jacqueline Boyer  1961: Jean-Claude Pascal  1962: Isabelle Aubret  1963: Grethe & Jørgen Ingmann  1964: Gigliola Cinquetti  1965: France Gall  1966: Udo Jürgens  1967: Sandie Shaw  1968: Massiel  1969: Frida Boccara · Lenny Kuhr · Lulu · Salomé 
1970–luku:  1970: Dana  1971: Séverine  1972: Vicky Leandros  1973: Anne-Marie David  1974: Abba  1975: Teach-In  1976: Brotherhood of Man  1977: Marie Myriam  1978: Izhar Cohen / Alphabeta  1979: Gali Atari / Milk & Honey 
1980–luku:  1980: Johnny Logan  1981: Bucks Fizz  1982: Nicole  1983: Corinne Hermès  1984: Herreys  1985: Bobbysocks  1986: Sandra Kim  1987: Johnny Logan  1988: Céline Dion  1989: Riva 
1990–luku:  1990: Toto Cutugno  1991: Carola  1992: Linda Martin  1993: Niamh Kavanagh  1994: Paul Harrington / Charlie McGettigan  1995: Secret Garden  1996: Eimear Quinn  1997: Katrina and the Waves  1998: Dana International  1999: Charlotte Nilsson 
2000–luku:  2000: Olsen Brothers  2001: Tanel Padar / Dave Benton / 2XL  2002: Marie N  2003: Sertab Erener  2004: Ruslana  2005: Elena Paparizou  2006: Lordi  2007: Marija Šerifović  2008: Dima Bilan  2009: Alexander Rybak 
2010–luku:  2010: Lena  2011: Ell & Nikki  2012: Loreen  2013: Emmelie de Forest  2014: Conchita Wurst  2015: Måns Zelmerlöw  2016: Jamala  2017: Salvador Sobral  2018: Netta Barzilai  2019: Duncan Laurence 
2020–luku:  2020: Ei järjestetty  2021: Måneskin  2022: Kalush Orchestra  2023: Loreen  2024: Nemo
Linda Wagenmakers

Linda Wagenmakers
Linda Wagenmakers (s. 30. marraskuuta 1975 Arnhem) on alankomaalainen laulaja. Hän edusti Alankomaita Eurovision laulukilpailussa 2000 kappaleella "No Goodbyes" ja sijoittui 13. sijalle.
Aiheesta muualla

Virallinen sivusto (hollanniksi) (englanniksi)
Fanisivusto (Arkistoitu – Internet Archive) (hollanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Alankomaat 
Taiteenala:  MusicBrainz 
Muut:  Europeana
António Costa

| António Costa |
| --- | --- |
 Costa vuonna 2019.
Eurooppa-neuvoston puheenjohtaja
 1.12.2024–  
Edeltäjä:  Charles Michel
Portugalin pääministeri
 26.11.2015–7.11.2023  
Presidentti:  Aníbal Cavaco Silva Marcelo Rebelo de Sousa
Edeltäjä:  Pedro Passos Coelho
Euroopan parlamentin jäsen
 20.7.2004–11.3.2005  
Henkilötiedot
Syntynyt: 17. heinäkuuta 1961 (ikä 63) Lissabon, Portugali
Tiedot
Puolue:  Sosialistipuolue
 Nimikirjoitus
António Luís Santos da Costa (s. 17. heinäkuuta 1961 Lissabon) on portugalilainen poliitikko, joka on toiminut Eurooppa-neuvoston puheenjohtajana 1. joulukuuta 2024 alkaen. Sitä ennen hän on toiminut Portugalin pääministerinä vuosina 2015–2023, ministerinä useissa hallituksissa, Euroopan parlamentin jäsenenä ja Lissabonin pormestarina. Costa on ollut myös Portugalin sosialistipuolueen pääsihteeri vuosina 2014–2024.
Elämä

Costa syntyi vuonna 1961 Lissabonissa. Hänen isänsä oli tunnettu kirjailija Orlando da Costa, joka oli syntynyt Mosambikissa mutta viettänyt suurimman osan nuoruuttaan oman isänsä, Luis Afonso Maria da Costan, kotiseudulla Portugalin Intiassa Goalla. Costa on suorittanut oikeustieteen tutkinnon Lissabonin yliopistossa sekä Eurooppa-tutkimuksen ja sopimusoikeudellisten riita-asioiden, sovittelun ja välimiesmenettelyn jatkotutkinnot Lissabonin katolisessa yliopistossa. Hän työskenteli asianajajana vuosina 1985–1995.
Poliittisen uransa Costa aloitti tultuaan valituksi Lissabonin kaupunginvaltuustoon vuonna 1982 ja Portugalin parlamenttiin vuonna 1991. Hän toimi ministerinä parlamentaaristen asioiden ministeriössä vuosina 1995–1997 ja 1997–1999. Tämän jälkeen Costa oli oikeusministerinä vuosina 1999–2002 ja sosialistipuolueen parlamenttiryhmän puheenjohtajana vuosina 2002–2004. Hänet valittiin Euroopan parlamenttiin vuoden 2004 vaaleissa. Hän jätti europarlamentin maaliskuussa 2005, minkä jälkeen hän toimi valtioministerinä ja sisäministerinä, kunnes hänet valittiin vuonna 2007 Lissabonin pormestariksi. Hän toimi pormestarina kolme kautta vuoteen 2015 saakka. Hänet valittiin sosialistipuolueen pääsihteeriksi 22. marraskuuta 2014.